**Osztályfőnöki foglalkozási terv**

**a Bozóky János Általános Iskolában**

Alapja: *a KERETTANTERVCSALÁD OSZTÁLYFŐNÖKI PROGRAMJA* .

A javasolt óraszám: ***5-8 évfolyamokon 1 óra/hét***.

OSZTÁLYFŐNÖKI ÓRÁK AZ 5-8. évfolyamokon

A tantárgy óraszáma: 144

Ennek javasolt felosztása:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Évf.  Tantárgy | 5. | | 6. | | 7. | | 8. | | Összesen |
| Heti | Évi | Heti | Évi | Heti | Évi | Heti | Évi | 144 |
| Osztályfőnöki | 1 | 36 | 1 | 36 | 1 | 36 | 1 | 36 |

***Kiemelt fejlesztési feladatok***

• Énkép, önismeret, test és lélek egysége,

• Hon- és népismeret,

• Európai azonosságtudat – egyetemes kultúra, a demokratikus állampolgárság értékei,

• Környezeti nevelés, környezettudatos magatartás, a célszerű gazdálkodás alapjai,

• Információs és kommunikációs kultúra, közlekedési ismeretek, biztonságkultúra,

• Tanulás, időbeosztás, munkaszervezés, pályaorientáció,

• Testi és lelki egészség, személyes higiéné, az egészséget veszélyeztető tényezők és azok kiküszöbölése,

• Felkészülés a felnőtt lét szerepeire, szexualitás, párválasztás, kapcsolatok, konfliktuskezelés.

***Célok és feladatok***

A Nemzeti Alaptantervben és a Kerettantervben képviselt értékek, az egységes, alapvető követelmények és az ezekre épülő differenciálás egyaránt azt a célt szolgálják, hogy a tanulók – adottságaikkal, fejlődésükkel, iskolai és iskolán kívüli tanulásukkal, egyéb tevékenységeikkel, szervezett és spontán tapasztalataikkal összhangban – minél teljesebben bontakoztathassák ki személyiségüket.

A Kerettanterv a gyermekek képességeinek fejlődéséhez szükséges követelmények meghatározásával ösztönzi a személyiségfejlesztő oktatást. Ez azonban csak akkor lehet eredményes, ha az intézmények pedagógiai programja, nevelési, tanítási-tanulási folyamata teret ad a színes, sokoldalú iskolai életnek, a tanulásnak, a játéknak, a munkának: ha fejleszti a tanulók önismeretét, együttműködési készségüket, edzi akaratukat; ha hozzájárul életmódjuk, motívumaik, szokásaik, az értékekkel történő azonosulásuk fokozatos kialakításához, meggyökereztetéséhez.

***Az osztályfőnök nevelő munkája***

A NAT alapján készült Kerettanterv tehát olyan iskolai pedagógiai munkát feltételez, amelyben a tanulók tudásának, képességeinek, egész személyiségének fejlődése, fejlesztése áll a középpontban; figyelembe véve, hogy az oktatás, a nevelés színtere nemcsak az iskola, hanem a társadalmi élet és tevékenység számos egyéb fóruma is. Az ismeretek, a készségek, a képességek elmélyítése során sokféle nevelő hatás éri a tanulókat. Bármilyen színes és tartalmas is a tanítási órák tananyaga, a szükséges nevelési hatásokat, a tanulók

személyiségének sokoldalú fejlesztését csak tervszerűen kialakított nevelési rendszerrel, gondosan egymásra épített nevelési tartalmakkal lehet megvalósítani. A tanulók személyiségfejlődését kibontakoztató pedagógiai folyamatokat, az osztályban érvényesülő nevelési hatásokat az osztályfőnöknek kell összehangolnia.

Az osztályfőnök céltudatosan irányítja az osztályban folyó nevelő-oktató munkát, összehangolja az iskolai és iskolán kívüli nevelési tényezőket, pedagógiai törekvéseket. A tanulókkal közösen tervezi, elemzi, és alakítja az

osztály életét, biztosítja annak bekapcsolódását az iskola egészének nevelési rendszerébe. A tanulók közvetlen megismerése és az osztályközösség arculatának formálása kiváló lehetőségeket kínálnak az iskolai és iskolán kívüli programok: szakkörök, sportfoglalkozások, rendezvények, diákgyűlések, utazások, kirándulások, színház-, és múzeumlátogatások stb.

Az osztályfőnöki munka eredményessége érdekében a pedagógus kapcsolatot tart tanítványai szüleivel, erősíti a családból származó pozitív nevelési hatásokat, megismeri a család viszonyulását az iskolához, a gyermekhez. Az osztályfőnöki munka kritikus pontja a torz családi nevelési minták és szokások ellensúlyozása, a negatív társadalmi hatások kivédése.

Az osztályfőnök nevelő munkáját az iskola pedagógiai programja, a helyi tanterve és a tanmenete alapján végzi.

*Tevékenysége három fontos feladatkörre terjed ki:*

A, ügyviteli (adminisztrációs) teendők ellátása,

B, szervezési, koordinációs feladatok végrehajtása,

C, közvetlen nevelőmunka.

A Kerettanterv által biztosított osztályfőnöki órákon sajátos rendszerező, szintetizáló módszerrel kerül sor a tanulók nevelésében szerepet játszó nevelési tartalmak, témakörök feldolgozására. Jellemezze az osztályfőnöki órákat a mai fiatalokhoz közel álló tartalom és forma! Az osztályfőnöki óra a helyes vitakultúra kialakításának nélkülözhetetlen gyakorlóterepe.

Célunk, hogy a gyerekek fejében megfogalmazódott kérdések ne haljanak el. Gondolkodjanak, kérdezzenek, vitatkozzanak ők és az osztályfőnök is. A válaszokat ne a tanár fogalmazza meg, ő csak a saját véleményét mondja el, de társ legyen a megoldáskeresésben. Sokszor egy-egy problémát alternatív módon lehet csak kezelni és megoldani, ebben segíthet a szülő is. Lényeges, hogy az osztályfőnök – akinek célja a gyerek sokoldalú megismerése és fejlesztése – élvezze ezt a szabadságot adó együttlétet. Serkentő környezetet teremtsen, bátorítsa a gyermekek autonóm törekvéseit, fogadja el fantáziavilágukat. Biztonságos hátteret adjon a gyermekeknek, a fejlesztő szándék mellett is elfogadva őket olyannak amilyenek, hisz élettapasztalatukat, társadalmi – emberi mintáikat és személyes élményeiket saját környezetükből, életterükből hozzák.

Az osztályfőnöki órákon törekednünk kell olyan légkör kialakítására, amely feloldja a tanulókban lévő gátlásokat, segíti őket abban, hogy őszintén nyilatkozzanak meg a „kényes” témákban is. A feloldódáshoz más környezet kell, mint a hagyományosan merev tantermi berendezés, az egymás hátát látó gyerekekkel.

Ki lehessen alakítani osztálykuckókat. Legyen a teremben hagyományos és modern audiovizuális eszköz. Nem szükséges minden órát a megszokott környezetben tartani, lehet színhely: könyvtár, múzeum, közösségi ház, vagy éppen a természet.

***Az osztályfőnöki tevékenység jellemzői:***

• Az 5–8. évfolyamon kötelező osztályfőnöki órák nevelési témái lehetnek: kötöttek, szabadon választhatók és aktuális eseményekhez kapcsolódóak.

• Az osztályfőnöki óra egyszerre szolgálja az általános műveltség gyarapítását, a világszemlélet és az erkölcsi értékrend alakulását. Fejleszti az önismeretet, felkészíti a tanulókat a kulturált társas kapcsolatok építésére és fenntartására. Hozzájárul a differenciált emberkép és identitástudat alakulásához.

• A tanulókat tudományosan megalapozott ismeretekhez juttatja a természeti- és társadalmi környezetről, az emberről, és megismerteti őket a magatartási szabályokkal és etikai normákkal.

• Az „Ember-, és társadalomismeret, etika” 7. osztályos modul ismeretanyagához számos ponton kapcsolódnak az osztályfőnöki órák témái. Szükség van azonban arra, hogy a javasolt osztályfőnöki program koncentrikusan bővülő ismeretrendszere már 5. osztálytól járuljon hozzá a fiatalok önismeretének, önfejlesztő stratégiájának és erkölcsiségének alakításához (egészséges életmód, konstruktív életvezetés, magatartáskultúra, erkölcsismeret, vallásismeret)

• Az életkornak megfelelő ember-, és társadalomismeretek nyújtásával segítse elő a tanuló szocializálódási folyamatát, természeti és társadalmi környezetébe való beilleszkedését.

• Segítse a tanulót kapcsolat-, és viszonyrendszereinek felismerésében, nevelje értékes és hasznos kapcsolatok kialakítására és ápolására.

• Fejlessze a tanuló szociális érzékenységét, toleranciáját, valamint empatikus képességét az életkornak megfelelő társadalmi problémák iránt.

Elengedhetetlen a tanulók aktív részvétele mind az óra előkészítésében, mind a nevelési téma feldolgozásában!

***Kiemelésre javasolt fejlesztési követelmények***

• A tanuló legyen képes az embert, mint összetett biológiai, szellemi, társadalmi és erkölcsi lényt értelmezni.

• Ismerje a pszichikus működés fő törvényszerűségeit, a személyiség komponenseit.

• Felelősen szabályozza szükségleteit, értékrendjét és kapcsolatrendszerét.

• Dialektikus összefüggéseiben értelmezze saját létét, céljait és tudatosan alakítsa / alapozza konstruktív életvezetését.

• A tanulók ismerjék meg önmagukat és egymást, legyenek közösségük és saját személyiségük tudatos formálói.

• Helyesen értelmezzék azt a tényt, hogy az egészség megőrzése egyéni tetteik, választásaik, személyközi kapcsolataik minőségének függvénye.

• Alakuljon ki bennük az egészséges életvezetés igénye és gyakorlata.

• Ismerjék hazánk kiemelkedő államfőit, tudósait, feltalálóit, művészeit, íróit, költőit és sportolóit, akiknek kulturális örökségünket köszönhetjük.

• Alkalmazzák a társadalmi normáknak megfelelő tanult és ismert magatartási formákat és szabályokat a mindennapi életben.

• Gyakorolják a társas érintkezési formák szabályait konkrét élethelyzetekben: köszönés, bemutatkozás, kérés, meghívás, tájékoztatás, ajándékozás, megfelelő módon való visszautasítás bemutatkozás.

• Készüljenek fel a sikeres pályaválasztásra, s az egészséges és konstruktív életvezetésre!

• Érezzenek felelősséget a természeti, társadalmi és emberi környezetükért, legyenek annak aktív alakítói, formálói!

Ezek a fejlesztési követelmények természetesen csak a nevelési – oktatási folyamat egészében valósíthatók meg, az osztályfőnöki óráknak kitüntetett szerepe lehet a szintézisteremtésben.

.

KONCENTRIKUSAN BŐVÜLŐ AJÁNLOTT TÉMAKÖRÖK JAVASOLT ÓRASZÁMAI

|  |  |  |  |  |
| --- | --- | --- | --- | --- |
| ***ÉVFOLYAMOK*** | ***5.*** | ***6.*** | ***7.*** | ***8.*** |
| ***HETI ÓRASZÁM*** | *1* | *1* | *1* | *1* |
| ***ÉVES ÓRASZÁM*** | *36* | *36* | *36* | *36* |
| Közösség és személyiség alakítása | 11 | 11 | 11 | 9 |
| Tanulás és munka | 6 | 6 | 6 | 6 |
| Ember és társadalom | 4 | 4 | 2 | 4 |
| Emberismeret | 4 | 4 | 4 | 4 |
| Életvitel és gyakorlati ismeretek | 4 | 4 | 6 | 4 |
| Pályaorientáció | 2 | 2 | 4 | 4 |
| Szabadon felhasználható órák | 5 | 5 | 3 | 5 |
| **Összesen:** | **36** | **36** | **36** | **36** |

OSZTÁLYFŐNÖKI (5. évfolyam)

JAVASOLT ÓRATERV

|  |  |
| --- | --- |
| **Témakör** | **Óra** |
| Közösség és személyiség alakítása | 11 |
| Tanulás és munka | 6 |
| Ember-, és társadalom | 4 |
| Emberismeret | 4 |
| Életvitel gyakorlati ismeretek | 4 |
| Pályaorientáció | 2 |
| Szabadon felhasználható órák | 5 |
| **Összesen:** | **36** |

A TANÉV LEGELSŐ ÓRÁIN FELDOLGOZÁSRA KERÜLŐ TÉMÁK:

* A házirend szabályainak megbeszélése.
* Az osztályközösség belső szabályainak megbeszélése, rögzítése.
* Balesetvédelmi, tűzvédelmi szabályok ismertetése, visszakérdezése.
* Az osztályközösség gyermekvezetőinek megválasztása.
* Az iskolai munkatervből az osztályt érintő feladatok ismertetése.
* Az iskola környékére vonatkozó közlekedési ismeretek és veszélyhelyzetek megbeszélése.
* A kerékpáros közlekedés szabályai.

KÖZÖSSÉG ÉS SZEMÉLYISÉG

* A közösség céljai, feladatai a felső tagozatba lépve (a Házirend áttekintése, változások az alsó tagozathoz képest).
* Tartalmas, vonzó élet a közösségben (a felelősi rendszer kialakítása, a felelősök munkájának értékelési rendszere.
* Az együttműködő közösség felé (a közös célok elérésének akadályozói: rongálók, rendbontók, passzívak, stb., a fegyelem fontossága, a helyzetképből adódó újabb feladatok meghatározása).
* Személyes kapcsolatok az osztályban (szociometriai felmérés)
* A tanulmányi és magatartási helyzet értékelése (a közösség fejlődésének értékelése: eredmények és feladatok).
* Ismerem-e önmagamat? (tulajdonságaink megismerésének módjai: rendszeres önvizsgálat; mások véleményének meghallgatása, tulajdonságtáblázat készítése alapvető jellemzőinkről (alkat, vérmérséklet, érzelmi világ, stb.).
* Milyen szeretnék lenni? (önismereti teszt alapján a kívánt tulajdonságok meghatározása, megközelítésének módjai).
* Eszményképeim (ki a személyiség és az egyéniség? Mi a jellem? Eszménykép-életcél, a pozitív példa serkentő ereje).
* Társas kapcsolatok az osztályban (a kapcsolatok kialakulása feltétele, változásai (tisztelet, szeretet, barátság).
* Őszinteség, titoktartás, segítőkészség (az igaz barátság ismérvei az őszinteség, a titoktartás, segítőkészség, cinkosság).
* Én és az önfegyelem (az önfegyelem mozgatórugói: szeretet, félelem, stb. az önfegyelem különböző színterei és fokai).
* A társas kapcsolatok illemtana (megszólítás, üdvözlések, bemutatkozások, bemutatások).
* Hogyan viselkedjek? (mi a viselkedés és tanulható-e?, utánzás, azonosulás, önfegyelem, alapvető illemszabályok).

TANULÁS ÉS MUNKA

* Tanulás és tudás (a tanulás és tudás közti különbség és összefüggés).
* Hogyan tanuljunk eredményesen? (tanulási stratégiák: mélyreható, szervezett, mechanikus; tanulási technikák: szöveg hangos olvasása, néma olvasás, elmondás más személynek, önmagunknak, ismétlés, lényegkiemelés stb.).
* Munka az iskolában (a házirendben szereplő feladatok megbeszélése, a hetes és az ügyeletesek feladatai, a házifeladat-felelős teendői, minden gyerek feladata az iskolában).
* Hogyan írjunk pályázatot? (lépései: témaválasztás, anyaggyűjtés, vázlatkészítés, első fogalmazvány megírása, a dolgozat újraírása, a dolgozat dokumentálása, a végleges változat elkészítése; egyéni és csoportmunka összehangolása).
* A tanulás akadályai (a tömeg hiánya, a meg nem értett szó).
* A figyelem mérése és fejlesztése (figyelemkoncentrációt javító gyakorlatok, játékok beiktatása).
* Hogyan tanuljunk humán és reál tantárgyat? (a módszertani különbségek, megoldási javaslatok).
* Munkám a családban (mindennapi megbízatások, szünidei illetve hétvégi tevékenységek, állandó feladatok, napi illetve heti programok).
* A tanulás és munka értékelése (önértékelés, külső–tanári, osztálytársi, szülői–értékelés, ennek szerepe a mentális egészség szempontjából).
* Munkafegyelem–tervszerű munka (az előre elfogadott rendhez való alkalmazkodás, a munkafegyelem betartása, munkarend készítése és érvényesítése).
* Az osztály félévi munkájának és magatartásának értékelése az első és a második félév végén.
* Az osztálykirándulás előkészítése.

EMBER ÉS TÁRSADALOM

* A tanulók felkészítése az iskolai megemlékezésekre nemzeti ünnepeinkről október 23. és március 15., az iskola névadójának megemlékezésére, a nemzeti összetartozás napjára szervezett ünnepségre.
* Megemlékezés a magyar kultúra napjáról, a kommunista és egyéb diktatúrák áldozatainak emléknapjáról, a költészet napjáról, a holokauszt áldozatainak emléknapjáról
* A család (fogalma, típusai, tagjai, feladatai, családfa; demokrácia a családban; generációk együttélése; családi munkamegosztás; a pénz értéke, megbecsülése a család életében; gazdálkodás a családban–zsebpénz).
* A legmeghittebb közösség a család (a család és annak szerepe az egyén egészséges, harmonikus fejlődésében; a család feladatai: szeretet, érzelmi biztonság, lelki támasz nyújtása, anyagi gondoskodás, idős / beteg családtagokkal való törődés; ami a családi életet meghitté teszi; az én családom – jövőkép; munkamegosztás a családban; mikor és hogyan ünnepelünk a családban: születésnap, névnap, házassági évforduló, karácsony, húsvét, anyák napja, nőnap, gyermeknap, stb.; illemtan az ünnepekkel kapcsolatban).
* Életem az iskolában (az iskolai közösség hatása a gyermekre; alkalmazkodás az iskola rendjéhez, társaihoz, tanáraihoz; az iskola törvénye: a Házirend; az iskola hagyományainak megismerése; az iskolai és otthoni élet összehasonlítása; az iskola szokásai, hagyományai; mit teszek én, hogy tovább öregbítsem iskolám jó hírét? – hogyan tehetem széppé, otthonosabbá az iskolámat, tantermemet?
* Életem színtere: az otthon, az iskola, a lakóhely (otthonom – iskolám – lakóhelyem környezetének rendben tartása; miért szeretek/nem szeretek itt élni?; virággondozás, udvargondozás, faültetés (pl.: a tanulók virágot hoznak az
* iskola, az osztály szebbé tételéhez; tisztasági őrjárat az iskola környékén, a lakóhelyén; tiszta környezet–egészséges ember; a lakóhely értékeinek védelme).

EMBERISMERET

* Ember és állat I. (az ember egy biológiai folyamat része; az emberré válás néhány kérdése; az ember biológiai és társadalmi jellegű tulajdonságai; állat az emberben, ember az állatban; közöttük levő kapcsolat tükröződése a nyelvben,
* hasonlóságok a csoportosulás módjában; állatok erkölcse; különbözőség: testi sajátosságok, agyműködés, ösztönösség, tudatosság, kommunikációs formák, társas magatartás).
* Ember és állat II. (szelídítés, idomítás, elvadítás; az állatok védelme, állatok „jogai”; agresszió állatoknál, embereknél; felelősség az állatvilágért).
* Életünk különböző szakaszai (csecsemő és kisgyermekkor (0-3 év); óvodáskor (3-6 év); az iskolába lépés kora (6-7 év); kisiskoláskor (8-10 év); serdülőkor (11-14 év); ifjúkor (15-18 év); felnőtt és öregkor; életmód, kapcsolat, szokások, értékek, örömök, vágyak alakulása az egyes szakaszokban).

ÉLETVITEL ÉS GYAKORLATI ISMERETEK

* Az egészség érték: testi jólléti állapot (elemi higiéniai követelmények) –testápolási vetélkedő; alkalomnak, időjárásnak megfelelő öltözködés; egészséges táplálkozás, az elhízás veszélyei, teljesítmény és táplálkozás).
* Kísértésnek kitéve: a dohányzás (élettani kísérletek, a cigaretta összetevői; közvetlen hatása az emberre; betegségek okozója, következményei az utódokra; hogyan lehet leszokni?, hogyan tudok visszautasítani?).
* Szabadidő: olvasás, hobbi (a műveltség iránti igény megalapozása; a könyv tanít, nevel, szórakoztat; a könyvtár jelentősége, a helyes könyv-, és könyvtárhasználat; hogyan befolyásolhatja későbbi pályaválasztásomat?).
* Szabályok vagy korlátok: illik, nem illik (iskolában hogyan viselkedjünk?; étkezés az iskolai ebédlőben; telefonálás).
* Teendők közlekedési baleset esetén, segítségnyújtás baleseteknél; a mentőszolgálat működése; a mentők hívásának helyes módja.
* Félévente egy alkalommal az elsősegély-nyújtás alapismereteinek gyakorlati elsajátítása céljából szakember segítségének igénybe vétele.

PÁLYAORIENTÁCIÓ

* Ami érdekel, amit szívesen csinálok (érdeklődésem, képességeim, életpálya-elképzelés).

A szülők, ismerősök foglalkozása, mennyit kell ahhoz tanulni, nehézségek, munkakörülmények, fizetés).

OSZTÁLYFŐNÖKI (6. évfolyam)

JAVASOLT ÓRATERV

|  |  |
| --- | --- |
| **Témakör** | **Óra** |
| Közösség és személyiség alakítása | 11 |
| Tanulás és munka | 6 |
| Ember és társadalom | 4 |
| Emberismeret | 4 |
| Életvitel gyakorlati ismeretek | 4 |
| Pályaorientáció | 2 |
| Szabadon felhasználható órák | 5 |
| **Összesen:** | **36** |

A TANÉV LEGELSŐ ÓRÁIN FELDOLGOZÁSRA KERÜLŐ TÉMÁK:

* A házirend szabályainak megbeszélése.
* Az osztályközösség belső szabályainak megbeszélése, rögzítése.
* Balesetvédelmi, tűzvédelmi szabályok ismertetése, visszakérdezése.
* Az osztályközösség gyermekvezetőinek megválasztása.
* Az iskolai munkatervből az osztályt érintő feladatok ismertetése.
* Az iskola környékére vonatkozó közlekedési ismeretek és veszélyhelyzetek megbeszélése.
* A kerékpáros közlekedés szabályai.

KÖZÖSSÉG ÉS SZEMÉLYISÉG

* A közösség céljai, feladatai a tanévben (a helyzet értékelése, újabb feladatok megjelölése)
* A köz-, és magántulajdon tisztelete (közös terület, öltöző, tantermek, stb. megbecsülése, rendben tartása, megóvása, a károkozás megelőzése és büntetése, a megrongált tárgyak mint lehetséges veszélyforrások, személyi tulajdon)
* Együtt–egymással (feladatvállalás a közös tevékenységben, a vállalt feladatok pontos, lelkiismeretes ellátása a tanuló képességeinek megfelelően; legmagasabb rendű emberi tevékenység: az együttműködés)
* Testre szabott feladatok kiválasztása az egyes tanulók számára tulajdonságainak ismeretében
* Felelős vagy önmagadért és másokért (a felelősségtudat kialakítása önmagunk, barátaink, családtagjaink, embertársaink iránt; barátság vagy haverság? – különbségtétel a fogalmak között; lelkiismeretességre nemcsak a munkához, de társainkhoz fűződő viszonyunkban is szükség van, a lelkiismeretesség hiánya lelkifurdaláshoz, s így rossz közérzethez, súlyosabb esetben betegséghez is vezethet)
* „Tükröm, tükröm mondd meg nékem!” (a testi–lelki harmónia alapja az önismeret, beképzeltség és önhittség vagy kishitűség? – a torzult énképek)
* Önzés–önzetlenség (különbségtétel az egészséges önszeretet és a túlzott önimádat, az önzés között; lemondás a másik ember javára; önzetlen cselekedeteink pozitívan hatnak közérzetünkre)
* Őszinteség–hazugság (társas kapcsolataink, őszinte és igaz barátság, családi életünk alapköve az őszinteség; az őszinteség hiánya mindig konfliktust okoz; a tények különböző okok miatt és különböző mértékben eltorzulhatnak: betyárbecsület, kegyes hazugság, elhallgatás, füllentés, rágalmazás)
* Tolerancia a másság iránt (más népek, nemzetiségek, különféle embercsoportok (cigányság, zsidók, fogyatékosok, stb.) elfogadása, értékeinek megismerése, elismerése, a velük való helyes bánásmód)
* Milyen az én osztályom? (az osztály feladata törődni minden egyes tagjával, egyidejűleg szem előtt tartani a közösség érdekét; az együttes tevékenységben való részvétel képességének kialakítása)
* Hogyan küzdjem le rossz szokásaimat? (rossz szokásaim – egészségkárosító hatása, reális énkép kialakítása bírálat, önbírálat által; reális célok kitűzése a személyiség pozitív megváltoztatására a fokozatosság érvényesítésével)
* Helyem az osztályközösségben (az egyes egyének meghatározó szerepe a közösségben, annak megítélésében; az alkalmazkodási képesség, a viselkedési kultúra fejlesztése, helyes önismeret, mások véleményének fontossága)
* Baráti kapcsolatok az osztályban (baráti kapcsolatok megtartása, erősítése; újabb lehetséges barátságok kezdeményezése; szociometriai felmérés)

TANULÁS ÉS MUNKA

* Tanulási stílusok – tanulási stílusom (auditív, vizuális, mozgásos, társas, egyéni, impulzív, reflektív)
* Munka és alkotás (a fizikai és szellemi munka közötti különbségek, munka és alkotás kapcsolata)
* A tanulás motívumai (miért tanulunk?, érdeklődés – tudásvágy kapcsolata, környezetünk elvárásai; reális célok kitűzése, célok és a realitás)
* Nemcsak az iskolában tanulunk (a tanulás tág értelmezése, iskolán kívüli tanulás lehetőségei, az etikus magatartás)
* A munka létünk alapja (az emberi szükségletek kielégítésének forrása, igényszint, kedvelt és kevésbé kedvelt tanulási és munkalehetőségek)
* Munka és személyiség (munkasiker – örömforrás – személyiség, kudarc hatása a személyiségre)
* Az osztály félévi munkájának és magatartásának értékelése az első és a második félév végén.
* Az osztálykirándulás előkészítése.

EMBER ÉS TÁRSADALOM

* A tanulók felkészítése az iskolai megemlékezésekre nemzeti ünnepeinkről október 23. és március 15., az iskola névadójának megemlékezésére, a nemzeti összetartozás napjára szervezett ünnepségre.
* Megemlékezés a magyar kultúra napjáról, a kommunista és egyéb diktatúrák áldozatainak emléknapjáról, a költészet napjáról, a holokauszt áldozatainak emléknapjáról
* Szokások – hagyományok (csak az szeretheti igazán szülőföldjét, lakóhelyét, aki ismeri történelmét, az itt élő emberek szokásait, hagyományait; ismerje meg szűkebb környezetének (lakóhely, környező történelmi emlékhely, megye) történetét, az emberek hitében fellelhető szokásokat, hagyományokat, ezen keresztül a szűkebb pátria szeretetének, értékei megóvásának kialakítása a tanulókban; a hagyományok ismerete nélkül nem létezik teljes emberi élet)
* Hazánk természeti kincsei és ezek védelme (a világörökség részévé nyilvánított értékek bemutatása: Hollókő, Budai várnegyed, Aggteleki cseppkőbarlang; hogyan védjük, óvjuk ezeket?; tanulmányi kirándulás viselkedési szabályai)
* A környezet épsége, megóvása, az emberiség összefogása a természet védelme érdekében

EMBERISMERET

* Segítség! – megváltoztam!? (a serdülőkor korai szakaszának – 11-14 éves kor – állomásai és ennek hatása a serdülőre, a családra. „Lázadásaim”)
* Építem önmagam I. (egészséges életrend, napirend összeállítása, annak betartása, hogy távlati célkitűzéseimet megvalósíthassam; szellemi, fizikai munka, a feltöltődés helyes aránya; igényes szórakozás; a „saját idő” fontossága)
* Építem önmagam II. (a test és a lélek egyensúlya; rendszeres mozgással, sporttal építem a testem és lelkem; testi és lelki tulajdonságok gyűjtése, amit a sport megváltoztat)
* Önismeret (Ismerd meg önmagad! Te is felelsz önmagad alakításáért. Hit önmagunkban vagy önhittség. Ki legyen a példaképem? Mi legyek, ha nagy leszek?

ÉLETVITEL ÉS GYAKORLATI ISMERETEK

* Az egészség érték: szociális jólléti állapot (milyen a családunk időbeosztása?; nagyító alatt a napirendem; a tevékenységünk sorrendjét, valamint a hozzá szükséges időbeosztást tervezni kell!)
* Az étrend és a mozgás fontossága, személyes higiéné
* A család: konfliktusok mindenütt (kommunikációs zavarok a családban; az összeütközések feloldása; véleményalkotás, ítéletformálás; kritikus gondolkodás; a megfelelő szülő-gyerek kapcsolat)
* Kamaszkor: a testi és érzelmi változás kora, a nemi élet tudatosulása, a nemi identitás kialakulása
* Kísértésnek kitéve: az alkohol (élettani kísérletek, egészségkárosító hatása, italozás következményei, az alkoholizmus, mint betegség, a családi élet ellensége, vigyázz: osztálykirándulás, házibuli, diszkó)
* Szabadidő: társakkal a szabadidőben (játék, sport, vetélkedés, babazsúr v. házibuli, társas – baráti együttlét)
* Szabályok vagy korlátok: egy kis illemtan (köszönés, bemutatkozás, megszólítás, levél üdvözlőlap)
* Teendők közlekedési baleset esetén, segítségnyújtás baleseteknél; a mentőszolgálat működése; a mentők hívásának helyes módja.
* Félévente egy alkalommal az elsősegély-nyújtás alapismereteinek gyakorlati elsajátítása céljából szakember segítségének igénybe vétele.

PÁLYAORIENTÁCIÓ

* A fizikai és a szellemi munka (a szülők és ismerősök szakmája; ismert szakmák rendszerezése fizikai és szellemi munkacsoportba; melyek a két szakmacsoport lényegi különbségei és hasonlóságai; mennyit kell az egyes szakmákhoz tanulni, milyen iskolatípusban?; milyen a kétfajta munkacsoport társadalmi megítélése és anyagi elismerése?; a fizikai és szellemi munka egyaránt fontos, nem létezhet egymás nélkül)
* Munkahely-látogatás (más életterek, foglalkozások, életformák megismerése; a munkahelyen „helyszínen” ismerjenek meg néhány szakmát, foglalkozást a valós környezetben; a szellemi és fizikai munka megfigyelése; figyeljék meg a használt anyagokat, szerszámokat, munkakörülményeket, tevékenységeket; kérjenek munkaköri leírásokat)
* Pályaválasztási elképzelések (a gyerek és a szülők pályaválasztási elképzelései; ezek egybevetése; azonossági pontok és lényeges eltérések keresése; mi motiválta a két „oldal” választását?; kik és hogyan hassanak a gyerekre a döntés előtt?; ki döntsön?)

OSZTÁLYFŐNÖKI (7. évfolyam)

ÓRATERV

Témakör

|  |  |
| --- | --- |
| **Témakör** | **Óra** |
| Közösség és személyiség alakítása | 11 |
| Tanulás és munka | 6 |
| Ember és társadalom | 2 |
| Emberismeret | 4 |
| Életvitel gyakorlati ismeretek | 6 |
| Pályaorientáció | 4 |
| Szabadon felhasználható órák | 3 |
| **Összesen:** | **36** |

A TANÉV LEGELSŐ ÓRÁIN FELDOLGOZÁSRA KERÜLŐ TÉMÁK:

* A házirend szabályainak megbeszélése.
* Az osztályközösség belső szabályainak megbeszélése, rögzítése.
* Balesetvédelmi, tűzvédelmi szabályok ismertetése, visszakérdezése.
* Az osztályközösség gyermekvezetőinek megválasztása.
* Az iskolai munkatervből az osztályt érintő feladatok ismertetése.
* Az iskola környékére vonatkozó közlekedési ismeretek és veszélyhelyzetek megbeszélése.
* A kerékpáros közlekedés szabályai.

KÖZÖSSÉG ÉS SZEMÉLYISÉG

* A közösség céljai, feladatai a tanévben (a közösség további fejlesztése; a helyesen kialakult értékek, magatartási normák megerősítése; az egyéni és a körérdek érvényre jutását szolgáló tevékenységekre való rávilágítás)
* Társakkal a közös munkában (felelősségvállalás a feladatok megfelelő végrehajtásáért; a közösséggel való együttműködés az egyén számára is védelmet és előnyt jelent; egymás segítése az iskolai élet különböző színterein
* biztosítja a sikert)
* A kulturált magatartás szabályai a lányok és fiúk kapcsolatában (legyenek udvariasak, tapintatosak egymással és a kívülállókkal szemben is; tartózkodjanak a kirívó magatartástól!)
* Milyen vagyok? (a helyes önértékelés kialakítása bírálat, önbírálat alapján)
* Milyen legyek, milyen lehetek? (az ideális „én” elérésére tett erőfeszítések fejlesztik a jellemet; elvárásaim magammal szemben, mások elvárásai velem szemben)
* Azt gondolod, amit mondasz? (a kommunikáció, metakommunikáció szerepe, fejlesztése; a testnyelv fontossága a mindennapi érintkezésben)
* Mi motiválja cselekvéseinket? (ösztönök és tudatos cselekvések; szükségleteink hierarchiája a fizikai szükségletektől az önmegvalósításig)
* Az emberi együttélés írott és íratlan szabályai (a szabályok szintjei és egymásra épülésük: szokás, erkölcs, jog; a szabályok megszegésének büntetése)
* Szükségleteink és érdekeink, előítéleteink
* Nyitottság, empátia és tolerancia
* A család, mint a nevelés legfőbb színtere (nevelés, érzelmi védettség; generációk együttélése, munkamegosztás; családi
* szokások és ünnepek; egymás tiszteletben tartása; demokrácia a családban)
* Konfliktusok a családban (a türelem, megértés, odafigyelés szerepe a konfliktus kezelésében, feloldásában; a válás káros hatása a családtagokra, a gyermek fejlődésére)

TANULÁS ÉS MUNKA

* A magatartás, a szorgalom és a tanulmányi helyzet értékelése (helyzetelemzés, összehasonlítás a korábbi állapottal; a közösség és az egyén céljainak felelevenítése a helyes továbbhaladási irány megtartásáért.
* A tanulás mentálhigiénés feltételei (a lelki tényezők szerepe a tanulásban, a teljes nyugalom, megfelelő testi erőnlét, képességünk – terhelhetőségünk, hit az elvégzett munka sikerében, önellenőrzés szerepe a megszilárdításban, sikereim és kudarcaim a tanulásban, tanulás a céljaim elérése érdekében)
* Ki miben jobb? Önellenőrzés, önértékelés
* Az osztály félévi munkájának és magatartásának értékelése az első és a második félév végén.
* Az osztálykirándulás előkészítése.

EMBER ÉS TÁRSADALOM

* A tanulók felkészítése az iskolai megemlékezésekre nemzeti ünnepeinkről október 23. és március 15., az iskola névadójának megemlékezésére, a nemzeti összetartozás napjára szervezett ünnepségre.
* Megemlékezés a magyar kultúra napjáról, a kommunista és egyéb diktatúrák áldozatainak emléknapjáról, a költészet napjáról, a holokauszt áldozatainak emléknapjáról
* „Akikre büszkék lehetünk” (kiemelkedő államfők, tudósok, feltalálók, művészek, írók, költők, sportolók munkásságán keresztül bővítsék ismereteiket kulturális örökségünkről; helyezzék el ezen keresztül hazánkat Európában és a világban – helytörténeti vonatkozások is)
* Politika, politizálás (a tévé, rádió, sajtó segítségével kapjanak képet a hazánkban folyó politikai eseményekről, fejlődő demokráciánkról, politikai kultúránkról; ismerje meg, hogy a különféle társadalmi csoportok érdekeit a pártok képviselik, s ezért a pártok sokfélék lehetnek; a politizálás szerepe a mindennapi életben)
* Életünk a „megsebzett bolygón” (a környezetvédelem szükségességének megértése; a környezeti ártalmak számbavétele (gépjármű–közlekedés, energiatermelés; a környezetszennyezés elleni védekezés lehetőségei; a környezetvédelem általában és közvetlen környezetünkben; mit tehetek én környezetem védelmében?)

EMBERISMERET

* Önismeret (reális – ideális énkép, önfejlesztő stratégiák, példakép)
* A serdülőkor biológiai és higiéniai problémái (a serdülődéssel járó biológiai és pszichológiai változások; a változások biológiai gyökerei; a természet rendjének elfogadása; én–képed új fényképe)
* Testkultúra a serdülőkorban (hogyan és miért törődöm a testemmel?; ki a szép ember?; divat, ízlés, ízléstelenség; az én egyéni stílusom; a serdülőkor kozmetikai problémái; mindenki szép valamiben)
* Ismerkedés – kapcsolatteremtés (kikkel vagyok kapcsolatban? –kortárssal, felnőttel, „idegennel”, más neművel-; a kapcsolat mozgatórugói: azonos érdeklődés, érdek, szeretet; a kapcsolatteremtés feltétele: ön- és másik ismerete vagy megismerésének vágya; mi a jó kapcsolat „receptje”?; az ismerkedés illemtana; emberi kapcsolatok alakulása: átalakulása pl. szerelemmé vagy véget érése)

ÉLETVITEL ÉS GYAKORLATI ISMERETEK

* Az egészség érték: lelki jólléti állapot (a jó lelki állapot fogalma, a gyilkos stressz, a stresszkezelés és szabályozás)
* A család: miről vallanak otthonunk tárgyai? (esztétikus környezet, kényelem vagy luxus, a giccs, célok vagy álmok)
* Kísértésnek kitéve: a drog (első lépések a kábítószer–fogyasztás felé, a kábítószerek fajtái és a fogyasztás formái, drogok idegrendszeri hatása, a kábítószer okozta élmény, vigyázat: koncert, házibuli, diszkó, barátok, nem élek vele)
* Szabadidő: a tömegkommunikáció hatása életmódunkra (színház, mozi, videó, tv., reklám, virtuális valóság)
* Szabályok vagy korlátok (a gyalogos és kerékpáros közlekedés szabályai, az utca illemtana)
* Teendők közlekedési baleset esetén, segítségnyújtás baleseteknél; a mentőszolgálat működése; a mentők hívásának helyes módja.
* Félévente egy alkalommal az elsősegély-nyújtás alapismereteinek gyakorlati elsajátítása céljából szakember segítségének igénybe vétele.

PÁLYAORIENTÁCIÓ

* Érdeklődés, jellem, motiváció a pályaválasztásban (kiindulási pont az 5. Osztályban elkészített fogalmazás, kérdőív az érdeklődésről; az érdeklődés változékonyságának felismerése; érdeklődési terület ismerete; a jellem ismerete;
* érdeklődési területek és pályaelképzelések közötti összefüggés; jellemed hogyan befolyásolhatja pályaválasztási szándékodat?; mi motiválhatja a pályaválasztást?)
* Egy érdekes életpálya (vendégek fogadása, vagy riportok készítése; az életpályája milyen tanulmányok, erőfeszítések mentén alakult olyanná amilyen?; Voltak-e korrekciók, bukások?; Hogyan tudott újból „építkezni”?; Lezártnak tekinti-e az életpályáját?)
* Pályaválasztási elképzelések (gyerek – szülő, motivációk, döntés joga)
* Pályaválasztási vetélkedő (ismeretek, helyzetfelismerés, kreativitás, magatartási kultúra, kommunikáció)

**OSZTÁLYFŐNÖKI (8. évfolyam)**

ÓRATERV

|  |  |
| --- | --- |
| **Témakör** | **Óra** |
| Közösség és személyiség alakítása | 9 |
| Tanulás és munka | 6 |
| Ember és társadalom | 4 |
| Emberismeret | 4 |
| Életvitel gyakorlati ismeretek | 4 |
| Pályaorientáció | 4 |
| Szabadon felhasználható órák | 5 |
| **Összesen:** | **36** |

A TANÉV LEGELSŐ ÓRÁIN FELDOLGOZÁSRA KERÜLŐ TÉMÁK:

* A házirend szabályainak megbeszélése.
* Az osztályközösség belső szabályainak megbeszélése, rögzítése.
* Balesetvédelmi, tűzvédelmi szabályok ismertetése, visszakérdezése.
* Az osztályközösség gyermekvezetőinek megválasztása.
* Az iskolai munkatervből az osztályt érintő feladatok ismertetése.
* Az iskola környékére vonatkozó közlekedési ismeretek és veszélyhelyzetek megbeszélése.
* A kerékpáros közlekedés szabályai.

KÖZÖSSÉG ÉS SZEMÉLYISÉG

* Céljaink, feladataink a 8. osztályban (a továbbtanulás megalapozása; elvárás velük szemben a példamutatás tanulmányi, magatartási, stb. téren)
* Csoportok az osztályban (klikkek és barátok; sztárok és magányosok)
* Egyéni képességek a közösség szolgálatában (a kapcsolatteremtés a kooperáció fontossága a közösségben; empátia, tolerancia, konfliktus-, és kudarctűrő képesség)
* Harcban önmagunkkal (sajátos ellentmondása ennek az életkornak, hogy a vágyak és igények nincsenek összhangban a lehetőséggel; az én-ideál megközelítését segítik a helyes önismeret (önkritika), az egészséges ambíció és akarat a gátlások és negatívumok leküzdésére)
* A felnőtté válás jellemző viselkedési normái (a felnőttkor jellemzői már gyermekkorban jelentkeznek; a szó és a tett, a vágy és az értelem viszonya)
* Barátság, szerelem, szexualitás (a barátság és szerelem azonos és eltérő elemei, értékeik; a serdülőkorban a szexuális élet kerülendő, mert a fiatalok biológiai, szellemi és társadalmi érettsége, helyzete nem alkalmas a felelősségteljes kapcsolat létesítésére)
* Mi dolgunk a világon? (életünk értelmét mi adjuk céljainkkal, cselekedeteinkkel, hitünkkel; az élet értelme az értelmes élet!)
* Generációk együttélése a családban (a tisztelet korra való tekintet nélkül mindenkinek kijár; a család szokásaihoz alkalmazkodni kell; az alkalmazkodás gyakorlással fejleszthető)
* Az önkormányzat működése az osztályban és az iskolában (a vállalt feladatok elvégzése kötelesség, melyet önzetlenül, lelkiismeretesen, pontosan kell végezni; a dicséret, elismerés új erőt ad a további munkához)
* Közéletiség, demokrácia (az igazi demokrácia gyakorlásához szükséges a saját, a csoport és a közösségi érdek felismerése; az osztályfőnöki óra a demokrácia gyakorlásának színtere)
* Isten, hit, vallásosság (a hit világa, a vallásos ember, minden ember kizárólagos joga)

TANULÁS ÉS MUNKA

* A tanulmányi és magatartási helyzet értékelése (helyzetelemzés és célmeghatározás a tanulók önértékelése alapján)
* Aki mer, az nyer (kezdeményezőkészség, kockázatvállalás, vállalkozói bátorság)
* Én és a nyári munka
* Versengés és együttműködés
* Az osztály félévi munkájának és magatartásának értékelése az első és a második félév végén.
* Az osztálykirándulás előkészítése.

EMBER ÉS TÁRSADALOM

* A tanulók felkészítése az iskolai megemlékezésekre nemzeti ünnepeinkről október 23. és március 15., az iskola névadójának megemlékezésére, a nemzeti összetartozás napjára szervezett ünnepségre.
* Megemlékezés a magyar kultúra napjáról, a kommunista és egyéb diktatúrák áldozatainak emléknapjáról, a költészet napjáról, a holokauszt áldozatainak emléknapjáról
* Én is hazám polgára vagyok (az állampolgárok alapvető jogainak és kötelességeinek megismerésén keresztül egyensúly kialakítása a joggyakorlás és a kötelesség–végrehajtás között)
* „Magyarországról jövök” (a leggyakrabban látogatott idegenforgalmi nevezetességek, földrajzi helyek bemutatásán keresztül érezzék szükségét ezek védelmének, erkölcsi és anyagi szempontból egyaránt (pl.: nemzeti parkjaink,
* Balaton, Velencei- tó, Tisza- tó bemutatása – felhasználhatók a tanulmányi kirándulások tapasztalatai is, illetve ezek előkészítésére is!

EMBERISMERET

* Kamaszszerelem (az élet természetes ajándéka: szeretet, szerelem, imádat; vonzalomtól a szerelemig; a szerelmes állapot; hogyan fejezzem ki a szerelmem? – a szerelmesek illemtana; a szerelemtől más lettem? hogyan lehet
* szerelmeket megszakítani anélkül, hogy a másik ember önbizalmát megsérteném; tudjon különbséget tenni a szerelem és a nemi vágy megnyilvánulása között)
* Szexualitás (a testi szerelem, mint az emberiség közös titka; a szex, a szexualitás; mi a különbség a szerelem és a szexualitás között?; miért káros a szexuális élet túl korai megkezdése?; szemérmes, szemérmetlen, pornográf; a tömegkommunikáció és a szex; uralom a nemi ösztönök felett)
* Boldogság és szomorúságforrások (mit jelent: boldogság, szomorúság; a boldogság összetevői, szintjei: szerencsejavak, örömérzet, megelégedettség, értelemmel telített élet; a boldogság kellékei: nyitottság, lendület, életkedv, szeretet, helyes önértékelés, tettek; szomorúságforrás: félelem, önbizalom hiánya; állandó szomorúság következménye: depresszió, magány, öngyilkosság; nyújts kezet!)
* Élet és halál (az emberi lét értelme, a véges és végtelen összefüggései, a folytatásra vonatkozó legfontosabb elképzelések, a különböző „túlélési” elképzelések, a vallások válaszai a halállal kapcsolatban, a célok, perspektívák és a vég összefüggései, a lét küzdelem az önmegvalósításért, az ember alkotásaiban és utódaiban "él tovább", mi dolgunk a világon?)

ÉLETVITEL ÉS GYAKORLATI ISMERETEK

* Az egészség érték: megtörtént a baj (háztartási és idénybalesetek, elsősegélynyújtás, betegápolás, beteglátogatás)
* A család: önkiszolgálás otthon (háztartási eszközök használata, konyhatechnika, korszerű táplálkozás)
* Kísértésnek kitéve: az AIDS (fogalma, fertőző források, tünetei, védekezés ellene, szűrés és tanácsadás)
* Szabadidő: elhatározástól a megvalósításig (kirándulás szervezése, ruhatár, programkészítés, viselkedési szabályok)
* Szabályok vagy korlátok: kerékpárral a közúton (kerékpáros közlekedés, KRESZ-ismeret, közlekedési morál)
* Teendők közlekedési baleset esetén, segítségnyújtás baleseteknél; a mentőszolgálat működése; a mentők hívásának helyes módja.
* Félévente egy alkalommal az elsősegély-nyújtás alapismereteinek gyakorlati elsajátítása céljából szakember segítségének igénybe vétele.

PÁLYAORIENTÁCIÓ

* Jövőnkre készülünk (pálya, szakma, foglalkozás, beosztás, munkakör, képesítés, képzettség, pályakép)
* ÉN-KÉPEM – személyiségleltár (képességeim, erősségek – gyengeségek – lehetőségek – veszélyek)
* Középfokú iskoláztatás (iskolaszerkezet, felvételi követelmények, pályaalkalmasság, iskolaváltás, helytállás)
* Pályaválasztási döntés (elképzelések, döntés, alternatívák, érvek–ellenérvek)
* „Próbafelvételi” (felkészülés, feszültségoldás, megjelenés, bemutatkozó beszélgetés, kommunikációs stratégiák, taktikák, siker –kudarc)
* A munkanélküliség állapota, folyamata (munkaerő kereslet és kínálat, esélyteremtés)

A nevelési témák feldolgozásához széles tevékenységrepertoár és módszergazdagság szükséges.

A gyakorlatban leginkább hatásos módszerek:

• Beszélgetés, vita, véleménycsere

• Élethelyzetek, szituációk eljátszása azok elemzése

• Kiselőadások

• Jelenetek bemutatása, dramatizálás

• Régi népi játékok

• Kiállítások

• Osztálytükör

• Fórum

• Vetélkedő

• Irodalmi, zenei szemelvények

• Keresztrejtvények

• Tablók

• Játékok

• Kirándulás, múzeum és színházlátogatás

• Videofilmek vetítése

• Bábozás

• Gyűjtőmunka otthon (fejleszti a szelektív képességet, növeli az aktív szókincset, összefogottabbá teszi a csapongó képzeletet)

• Kamaszpanasz – kérdésláda. Mindenki bedobhatja a kérdését, problémáját jeligével. Beszélgetés, véleménycsere formájában maguk válaszolnak a kérdésekre. Segítséget kérhetnek a válaszhoz az osztályfőnöktől.

**Értékelés**

• Az érdeklődés felkeltésére és aktív cselekvésre alapozott, oldott légkörű személyiségfejlesztés a célunk.

• A nyílt, őszinte légkör megteremtése alapvetően befolyásolhatja a foglalkozások sikerességét.

• A tevékenységek eredményessége egyes témák esetében nehezen objektivizálható, ezért természetesen nem osztályozunk.

• Az ismeretek elsajátításának, a megértésnek és a pozitív viszonyulás kialakulásának végső mércéje a tanulók személyiségében (a kognitív, affektív és szenzomotorikus szférákban) rögzült pozitív irányú változás, a magatartás minősítésére a magatartási osztályzat szolgál.

• Elsősorban az interaktív tanítási-tanulási folyamatban megnyilvánuló aktivitást értékeljük.

• Az anyag megértését a csoportos megbeszélés, feldolgozás, önálló példák és elemzések sora igazolja.

• A tanulók helyes szokásrendszere, életvezetése, testi-lelki harmónikus működése az érték.

• A fogalmak és összefüggések egyéni és csoportos értelmezése, a pozitív értéktételezés, tanulók személyiségében bekövetkezett pozitív irányú változás az érték, a minőség.

• A legfontosabb fogalmak, kategóriák és összefüggések ismeretének mérésére és az eredmények indirekt visszacsatolására számtalan lehetőség kínálkozik a fiatalok szabadságjogának és emberi méltóságának megsértése nélkül.

• Törekedjünk az önértékelés és egymás értékelése valamint a tanári értékelés egyensúlyának összhangjára.

• A helyes ismeretek, belsővé vált normák és pozitív tartalmú cselekvések alapján indirekt visszajelzésre törekedjünk, s az „igazságosztó” értékelést és minősítést mellőzzük!

A meggyőződést, világnézetet, értékrendet stb. az alkotmányos keretek között magánügyként kezeljük, s az attitűdök minősége felett nem ítélkezhetünk.

**Segédletek**

Tanári kézikönyvek

• Beszéljük meg! Osztályfőnöki témakörök A-tól Z-ig – Hudyné Gyulai Zsuzsanna – Pózna Gabriella, Bp.:

Raabe, 1999.

• Osztályfőnöki kézikönyv – Szabó Kálmán, Bp.: Nemzeti Tankönyvkiadó, 1997.

• A pedagógus új típusú feladatai a modern iskolában

• Osztályfőnöki kézikönyv a minőségbiztosítás jegyében – Fürstné Kólyi Erzsébet, Bp.: Flaccus, 1999.

• Osztályfőnöki kézikönyv az ált. iskolák számára – Tóth Tibor, Pest Megyei Pedagógiai Szolgáltató Intézet,

Bp., 1998.

• Száz eset, ezer tanulság: történések a nevelés-oktatás világából – Benedek István, Bp.: OKKER K., 2000.

• Mit tehet az osztályfőnök? Mit tegyen a szülő? - konfliktusok és feloldásuk az iskolában, a családban - Oláh Erzsébet – Zsidi Zoltán, Debrecen: Tóth Könyvkereskedés, 1998.

• Hogyan tanítsuk gyermekeinket tanulni? – Robert Fisher, Bp.: Műszaki Könyvkiadó – Calibra Könyvek,

1999.

• Könyv a tanulásról. Tanulási képességet fejlesztő tréning 12-16 éveseknek – Oroszlány Péter, Bp.: AKG

Kiadó, 1998.

• Tanári kézikönyv a tanulás tanításához - Oroszlány Péter, Bp.: AKG Kiadó, 1994.

• Egészségnevelés: Módszertani ajánlás a NAT alapján – Csutor Béla, Bp.: Flaccus, 1998.